tartuNLP/wikipedia-smugri-20251201 huggingface dataset:
Saint-André-de-Cubzac

Saint-André-de-Cubzac on kunta Gironden departementissä, Ranskassa. Se sijaitsee lähellä Bordeaux'n kaupunkia Dordognen varrella. Kunta on pinta-alaltaan 23,15 neliökilometriä ja siellä on 7 344 asukasta.
Kunnan kuuluisin nähtävyys on sen hautausmaa, johon on haudattu maailmankuulu meritieteilijä Jacques-Yves Cousteau. Cousteau oli syntynyt tässä kunnassa.
Novo Hamburgo

Novo Hamburgo on kaupunki Rio Grande do Sulin osavaltiossa, eteläisessä Brasiliassa. Kaupungin asukasluku oli 238 940 vuonna 2010. Se on osa Porto Alegren metropolialuetta ja sijaitsee noin 45 kilometriä pohjoiseen Porto Alegren kaupungista. Novo Hamburgo on ilmastoltaan subtrooppinen.
Historia.
Novo Hamburgon alue sai ensimmäiset asukkaansa 1700-luvulla Azoreilta. Vuonna 1824 alueelle saapuivat ensimmäiset saksalaiset siirtolaiset. 1800-luvun alkupuolella Novo Hamburgo oli osa São Leopoldon kaupunkia, joka oli Brasilian saksalaisten siirtolaisten keskeisimpiä kohteita. Saksalaiset siirtolaiset toivat mukanaan käsityöläistaitoja ja kehittivät alueen maataloutta. Novo Hamburgo irrottautui São Leopoldosta vuonna 1927. Kaupunki on nimetty saksalaisen suurkaupungin Hampurin mukaan, joka toimi lähtösatamana monelle Brasiliaan lähteneelle saksalaiselle.
Issaka Daboré

Issaka Daboré (1940 Dingazi Banda – 25. joulukuuta 2021 Niamey) oli nigeriläinen nyrkkeilijä. 
Daboré saavutti pronssia kevyessä välisarjassa (63,5 kg) Münchenin olympialaisissa 1972. Hän kukisti puolivälieräottelussa Japanin Kyoji Shinoharan tuomariäänin 3–2, mutta hävisi välierässä Bulgarian Angel Angeloville tuomariäänin 0–5. Tämä oli Nigerin ainoa olympiamitali vuoteen 2016 saakka. Daboré edusti maataan myös vuosien 1964 ja 1968 olympialaisissa.
Daboré saavutti lisäksi hopeaa Afrikan kisoissa 67 kg:n sarjassa Brazzavillessä 1965 ja 63,5 kg:n sarjassa Lagosissa 1973 .
Jennifer Morehouse

Jennifer Morehouse on kanadalainen näyttelijä, joka on uransa aikana esiintynyt enimmäkseen teatterissa ja tehnyt pieniä elokuvarooleja. Hän sai Betty Mitchell Award -ehdokkuuden parhaan naisnäyttelijän suorituksesta vuonna 2007. Morehouse on kaksi kertaa aikaisemmin huomioitu Mecca- ja Dora-ehdokkuuksilla teatterisuorituksistaan. Teatterin lisäksi hän on tehnyt vierailevia rooleja myös televisiosarjoihin. Elokuvista Morehouse on esiintynyt muun muassa "Stardomissa", "Ryöstössä", "Eternal – veren valtiattaressa" ja "False Pretensesissä". Hän tehnyt myös äänirooleja animaatioihin, joista kenties tunnetuin äänirooli on Karai vuoden 2007 Turtles-elokuvaan perustuvassa videopelissä "TMNT".
Morehouse on 163 senttimetriä pitkä.
Henry Armstrong

Henry Armstrong (oikealta nimeltään Henry Melody Jackson Jr.; 12. joulukuuta 1912 Columbus, Mississippi – 22. lokakuuta 1988 Los Angeles, Kalifornia) oli yhdysvaltalainen nyrkkeilijä ja pitkäaikainen ammattinyrkkeilyn maailmanmestari. Hän oli kolmen painoluokan mestari samaan aikaan. Hänet valittiin ensimmäisten joukossa International Boxing Hall of Fameen vuonna 1990. Ammattiurallaan Armstrong kävi ainakin 180 ottelua, joista hän voitti 149 (101 tyrmäyksellä) ja hävisi 21 (kaksi tyrmäyksellä); kymmenen ottelua päättyi ratkaisemattomina.
Reutersille, ESPN:lle ja TigerBoxing.comille kirjoittava nyrkkeilytoimittaja Kieran Mulvaney sijoitti hänet ESPN:n listalla 50 kautta aikojen parhaimmasta nyrkkeilijästä sijalle 3 vuonna 2009.
Kolmen painoluokan maailmanmestariksi.
29. lokakuuta 1937 Henry Armstrong kohtasi hallitsevan höyhensarjan maailmanmestarin Petey Sarronin Madison Square Gardenissa New Yorkissa. Haastaja Armstrong voitti teknisellä tyrmäyksellä kuudennessa erässä. Tämän jälkeen Armstrong kohtasi lähes jokaisen sarjan huippunyrkkeilijän, ja voitti kaikki tyrmäyksellä.
Kun vastustajia ei enää löytynyt höyhensarjasta, Armstrong siirtyi toiseen painoluokkaan. Hän ei noussut yhden luokan verran, vaan kaksi luokkaa välisarjaan kohtaamaan luokan maailmanmestaria Barney Rossia. Maailmanmestarit kohtasivat 31. toukokuuta 1938 ja Barnes voitti 15-eräisen ottelun yksimielisellä tuomaripäätöksellä. Kymmenen viikkoa myöhemmin, 17. elokuuta Armstrong siirtyi alas kevytsarjaan kohtaamaan maailmanmestaria Lou Ambersia. Tämänkin ottelun Armstrong voitti, ja hän oli täten maailmanmestari välisarjassa, kevytsarjassa ja höyhensarjassa.
Jatkossa Armstrong keskittyi lähinnä välisarjan mestaruuden puolustamiseen, ja hän kohtasi sen ajan parhaat nyrkkeilijät. Koska hän oli nyrkkeillyt välisarjassa, Armstrongin oli vaikeata pudota painoa kun hänen tulisi kohdata Lou Ambersin kevytsarjan uusintaottelussa 22. elokuuta 1939. Siksi Armstrong ei pystynyt säilyttämään mestaruutensa, vaan Ambers voitti pisteillä. Tämän jälkeen Armstrong päätti luopua myös höyhensarjan mestaruudesta. Sen sijaan Armstrong siirtyi keskisarjaan kohtaamaan Ceferino Garciaa MM-ottelussa. Ottelu käytiin Los Angelesissa 1. maaliskuuta 1940 ja päättyi ratkaisemattomana kymmenen erän jälkeen. Carcia sai siis pitää mestaruutensa, eikä Armstrong saavuttanut neljännen luokan maailmanmestaruuden.
Hän palasi välisarjaan ja puolusti mestaruutensa menestyksekkäästi neljä kertaa kunnes hän yllättäen hävisi Fritzie Zivicille pisteillä 4. lokakuuta 1940. Uusintaottelussa kolme kuukautta myöhemmin Armstrong hävisi tyrmäyksellä 12 erässä. Armstrong oli hävinnyt tyrmäyksellä vain kerran aiemmin, uransa ensimmäisessä ottelussa, heinäkuussa 1931 ja päätti pitää kilpailutaukoa. 17 kuukauden jälkeen hän palasi kehään kesäkuussa 1942 ja vaikka hän menestyikin hyvin, hän ei enää pystynyt voittamaan ajan huippunyrkkeilijöitä. Viimeisen ottelunsa hän kävi 14. helmikuuta 1945, kun hän hävisi Chester Sliderille pisteillä.
Värska

Värska on Setomaan kuntaan kuuluva pienkauppala ja Põlvamaan entinen kunta Kaakkois-Virossa. Vuoden 2017 kuntauudistuksessa põlvamaalaiset Mikitamäen ja Värskan kunnat sekä võrumaalaiset Meremäen kunta ja Misson kunnan Luhamaan kulmakunnan kylät yhdistettiin Võrumaahan kuuluvaksi Setomaan kunnaksi. Värska on Setomaan kunnan keskus.
Entinen kunta.
Pinta-alaa kunnalla oli 187,7 neliökilometriä, ja asukkaita siellä oli 1 513. Värskan kunnanjohtajana toimii Raul Kudre. Kunnan keskus oli nimeltään Värska ja asukkaita siellä on 635.
Värskan naapurikunnat olivat Mikitamäe pohjoisessa, Orava lännessä ja Meremäe (Võrumaalla) etelässä. Etelässä ja idässä kunta rajautui Venäjään. Nimellä "Saatse saabas" tunnettu rajalinja halkoi pieneltä osin myös kunnan tieverkkoa ja tie 178 Värskasta Ulitinan kylään kulkikin poikkeuksellisella tavalla toista kilometriä läpi Venäjälle kuuluvan alueen. Tiellä ei kuitenkaan ollut rajatarkastuksia, mutta pysähtyminen ja liikkuminen jalan on kielletty. Vuoden 2005 rajasopimuksessa sovittiin aluevaihdoista Värskan ja Meremäen kuntien alueilla rajalinjan suoristamiseksi.
Värskassa järjestetään Jyrin päivänä (9. joulukuuta ja 6. toukokuuta) kyläjuhlat. Lisäksi joka kolmas vuosi järjestetään setukaisten kansanlaulupäivät. Värskan keskuspaikassa, Obinitsassa ja Saatsessa on museo, joka esittelee setukaisten perinteitä. 
Historia.
Värskan lahden rannalla on ollut asutusta yli 7 000 vuotta. Värska on hyvän sijaintinsa vuoksi ollut vilkasliikenteinen alue. Värska on tunnettu Pihkovan tavaralotjien maihinnousupaikkana. Tästä on johtunut myös kunnan nykyinen nimi: alun perin Verhoustje (= korkea joensuu) (myös Verhoustinski pogost), sitten Verska ja Värska.
Ensimmäiset maininnat Värskasta ovat aikakirjojen mukaan vuodelta 1585. Värska pysyi pitkään pienenä kylänä ja kunnan keskus sijaitsi Lobotkassa virstan päässä kylästä. Kun kirkko vuonna 1907 valmistui kylään, alkoi kylä kasvaa. Pian kunnan keskus siirrettiinkin Värskaan. Vuosina 1926–1930 Värskaan perustettiin Kaitseväen Petserin pohjoinen varuskunta ("põhjalaager"), jossa palveli varusmiehet eri puolilta Viroa jalka- ja ratsuväessä sekä tykistössä. Varuskunta oli suuri ja sillä oli jopa oma 500-paikkainen kasinonsa. Neuvostomiehittäjät hajottivat varuskunnan vuonna 1941 ja upseerit lähetettiin Siperiaan tai ammuttiin heti.
Kylät.
Värska muodostui seuraavista kylistä (): Koidula, Kolodavitsa, Kolossova, Korela, Kostkova, Kremessova, Kundruse, Litvina, Lobotka, Lutepää, Matsuri, Määsovitsa, Nedsaja, Pattina, Perdaku, Podmotsa, Popovitsa, Rääptsova, Saabolda, Saatse, Samarina, Sesniki, Säpina, Tonja, Treski, Ulitina, Vaartsi, Vedernika, Velna, Verhulitsa, Voropi, Võpolsova, Väike-Rõsna ja Õrsava.
Väestö.
Vuonna 2011 Värskan kunnassa oli 1 079 asukasta, joista 1 014 (94,0 %) oli virolaisia, 60 (5,6 %) venäläisiä ja 6 (0,6 %) muita kansallisuuksia.
Aletes (Aigisthoksen poika)

Aletes () oli kreikkalaisessa mytologiassa Aigisthoksen ja Klytaimnestran poika ja Mykenen kuningas.
Sen jälkeen kun Orestes oli surmannut Aigisthoksen ja oman äitinsä Klytaimnestran kostoksi isänsä Agamemnonin murhasta, hänen täytyi lähteä maanpakoon rikkomuksensa vuoksi. Aleteen saatua viestin, jonka mukaan Orestes olisi uhrattu Artemiille Taurikassa, hän otti vallan itselleen uskoen kaikkien atreidien saaneen surmansa.
Sisaruksien kohdattua toisensa Delfoissa he kääntyivät takaisin kohti Mykeneä, jossa Orestes surmasi Aleteen ja otti vallan itselleen.
Teenage Mutant Ninja Turtles (1989 kolikkopeli)

Teenage Mutant Ninja Turtles on Konamin kehittämä vuoden 1989 joulukuussa julkaistu Beat 'em up. Se perustuu saman nimiseen animaatiosarjaan Turtles – mutanttikilpikonnat. 
Pelattavuus.
Pelaaja voi valita pelattavakseen yhden neljästä mutanttikilpikonnasta: Leonardon, Michelangelon, Donatellon tai Rafaellon. Tarkoituksena on pelastaa April O'Neil ja Tikku Silppurin käsistä. Suurin osa vastustajista on jalkaninjoja, joiden asujen värit ja aseet vaihtelevat kenttien myötä.
Vastaanotto.
Mikrobitti antoi arvostelussaan NES-versiolle seuraavat arvosanat: idikset 50, toteutus 70, fiilikset 70.
Atreidit

Atreidien sukukunta () käsittää kreikkalaisessa mytologiassa ensisijaisesti Atreuksen, Mykenen kuninkaan, kaksi poikaa – Agamemnonin ja Menelaoksen, jotka tunnetaan Homeroksen "Iliaassa" suurina sankareina. Laajemmassa yhteydessä atreidiksi voidaan kutsua kaikkia Atreuksesta periytyviä jälkipolvia.
Termillä "atreidien kirous" viitattiin atreidien sukukunnan jäseniä vainonneisiin onnettomiin kohtaloihin.
Engel (täsmennyssivu)

Engel on sukunimi. Nimeä kantaa Suomessa nykyään 46 henkilöä. Tunnettuja nimen kantajia ovat:
Engel voi tarkoittaa myös seuraavia asioita:
Big Hits (High Tide and Green Grass)

Big Hits (High Tide and Green Grass) on The Rolling Stonesin vuonna 1966 julkaistu ensimmäinen virallinen kokoelma-albumi. Levy sisältää suurimmaksi osaksi yhtyeen siihenastisia hittisinglejä. 
Albumi julkaistiin Britanniassa seitsemän kuukautta Yhdysvaltain julkaisun jälkeen. Yhdysvaltain julkaisu eroaa kappaleiltaan Britannian painoksesta ja siinä on myös erilainen kansi.
Vuonna 2002 Yhdysvaltain versio julkaistiin CD-versiona. Brittipainosta sen sijaan ei koskaan olla julkaistu CD-formaatissa.
Kappaleet.
"Kaikki kappaleet kirjoittaneet Mick Jagger ja Keith Richards ellei toisin mainita."
Annie-gaala 1980

Annie-gaala 1980 oli yhdeksättä kertaa järjestetty palkintogaala, jossa jaettiin vuotuiset Annie-palkinnot parhaille animaatioiden tekijöille heidän elämäntyöstään.
Voittajat.
Voittajat lihavoituna:
Michael Reaves

James Michael Reaves (14. syyskuuta 1950 San Bernardino, Kalifornia, Yhdysvallat – 20. maaliskuuta 2023) oli yhdysvaltalainen kirjailija ja televisiokäsikirjoittaja, joka sai Annie-ehdokkuuden vuonna 1995 animaatiosarjasta "Gargoyles". Uransa aikana Reaves oli 1970-luvulta lähtien mukana käsikirjoittamassa suosittuja animaatiosarjoja, kuten "Smurffit", "He-Man", "Droidit", "The Transformers", "Turtles – mutanttikilpikonnat" ja "Batman". Reaves kirjoitti myös monia Star Warsin maailmaan sijoittuvia kirjoja, joista "Darth Maul – varjojen metsästäjä" on julkaistu myös suomeksi.
Põlva

Põlva () on epäitsenäinen kaupunki ja entinen kaupunki Kaakkois-Virossa, Põlvamaan maakunnassa, noin 50 kilometriä Tartosta kaakkoon. Se on Põlvan kunnan ja koko Põlvamaan hallinnollinen keskus. 
Põlva oli vuosina 1993–2013 itsenäinen kaupunki, kunnes se 26. lokakuuta 2013 yhdistyi Põlvan kunnan kanssa uudeksi Põlvan kunnaksi. Vuoden 2017 kuntauudistuksessa Põlvan kunta, Ahja, Laheda, Mooste ja Vastse-Kuuste yhdistettiin jälleen uudeksi Põlvan kunnaksi.
Põlvan asukasluku oli 5 632 henkeä 1. tammikuuta 2015, pinta-ala 5,47 neliökilometriä ja asukastiheys 1 030 asukasta neliökilometrillä. Tavallisten koulujen lisäksi Põlvassa toimii myös Steiner-koulu .
Väestö.
Vuonna 2011 Põlvan kaupungissa oli 5 767 asukasta, joista 5 592 (97,0 %) oli virolaisia, 99 (1,7 %) venäläisiä ja 72 (1,2 %) muita kansallisuuksia.
Nähtävyydet.
Kaupungissa on Põlvan linnoitus ja Taevaskojan hiekkakivimuodostelmat.
Inga-Britt Wik

Inga-Britt Wik (vuodesta 1962 Amnell; 18. joulukuuta 1930 Vaasa – 31. heinäkuuta 2008 Vaasa) oli suomalainen opettaja, kirjailija ja runoilija. Hän oli koulutukseltaan filosofian lisensiaatti.
Henkilöhistoria.
Wik toimi Helsingin yliopiston ruotsin kielen lehtorina 1961–1988. Hänen puolisonsa oli vuosina 1954–1962 Jörn Donner. Wik kertoi avioliitostaan kahdessa romaanissaan, "Ingen lycklig kärlek" (1988) ja "Bryta upp" (1996). Hänen toinen puolisonsa vuosina 1962–1981 oli lääkäri, dosentti Gustav Amnell. Kahdesta avioliitostaan hänellä on kolme poikaa.
Kirjallinen tuotanto.
Wik julkaisi esikoiskokoelmansa "Profil" 1952, jolloin ruotsinkielisen Pohjanmaan runous oli vahvoilla. Runojen lisäksi Wik kirjoitti kirjailija Lars Huldénin elämäkerran "Strövtåg i ordskogen" (2002), romaaneja ja novellikokoelman. Viimeiseksi jäänyt runoteos "Skriver i dagarnas bok" ilmestyi postuumisti 2008.
Wik julkaisi oppikirjoja nimellä Inga-Britt Amnell.
Perun Primera División

Perun jalkapalloliiga (engl. "Primera División Peruana" tai "Peruvian First Division") on vuonna 1928 perustettu perulainen jalkapalloliiga. Liiga tunnetaan myös nimillä "Torneo Descentralizado", "Division de Honor", ja "Campeonato Nacional". Virallinen nimi liigalla on "Copa Cable Mágico", pääsponsorin, paikallisen kaapelitelevision, mukaan.
Liigassa oli aiemmin 14 joukkuetta, mutta kaudeksi 2009 määrä nousi 16:een. Liigassa on käytössä sarjasysteemi, jossa liigan kaksi viimeistä putoaa Perun toiselle sarjatasolle, Segunda División Peruana, ja sieltä kaksi parasta nousee ylimmä sarjatasolle. Kausi käydään huhti-joulukuun välisenä aikana. Joukkueet pelaavat 52 ottelua. 
Liigaa ollaan pelattu jo vuodesta 1912, mutta se on muuttunut vuosien saatossa. Vuosien 1912-1927 välisenä aikana liiga oli epävirallinen, ja se virallistui 1928. Liiga oli aluksi amatööriliiga, mutta 1952 se muuttui ammattilaisliigaksi. Vuonna 2007 liigan mestaruuden oli voittanut 19 eri joukkuetta, mutta Universitario de Deportes, Alianza Lima, ja Sporting Cristal jakavat 61 mestaruutta 91:stä. Tuorein mestari on Alianza Lima.
Mestaruuksia saanneet joukkueet.
Kansalliset mestaruudet.
Kauden 2022 päätyttyä
Puolivuosi mestaruudet (vuodesta 1997).
"Heinäkuu 2022"
Kuuban vaihdettava peso

Kuuban vaihdettava peso (, joskus CUC), oli toinen Kuubassa käytössä olevista virallisista valuutoista. Toinen, ja ainoa nykyinen, on Kuuban peso. Se oli käytössä vuodesta 1994, jolloin se vastasi yhtä Yhdysvaltain dollaria. 8. marraskuuta 2004 lähtien dollaria ei enää hyväksytty viralliseksi valuutaksi Kuubassa, jolloin vaihdettavasta pesosta tuli Kuubassa monin paikoin ainoa käytetty valuutta. 
Vaihdettava peso poistettiin käytöstä vuonna 2021, jolloin Kuuba myös devalvoi pesonsa ensimmäisen kerran sitten 1959. Yhdysvaltain dollarin vaihtosuhteeksi asetettiin 24 pesoa 1 dollariin. 
ISO 4217 ei sisällä valuuttakoodia vaihdettavalle pesolle, joten usein käytetty CUC on epävirallinen.
Hiltinus

Hiltinus (Johannes, k. 1071) oli 1060-luvulla itäisen Itämeren alueella vaikuttanut lähetyspiispa. Adalbert, Bremenin arkkipiispa nimitti Hiltinuksen piispaksi vuonna 1062. Adam Bremeniläinen mainitsee kronikassaan vuodelta 1075 Hiltinuksen olleen Birkan piispa. Kronikkaan myöhemmin tehdyn lisäyksen mukaan Hiltinus olisi kuitenkin ollut piispana "Itämeren saarilla". Jotkut historioitsijat uskovat Hiltiuksen toimialueen, Itämeren ”saarten”, tarkoittaneen Suomea ja Viroa. 
Hiltiniuksen hiippakuntaan on joskus arvioitu kuuluneen suomalaisia seurakuntia Kalannissa ja Laitilassa. Juhani Rinne arvioi vuonna 1932, että Laitilan alueen varhaisen kristillistymisen olisi liittynyt piispa Johanneksen toimintaan.
Se-Ma-For

Se-Ma-For (Studio Malych Form Filmowych) on puolalainen etenkin nukkeanimaatioon keskittynyt animaatiostudio. Se on perustettu 1947 Łódźissa. 
Suomessa tunnetuimpia studion valtavasta tuotannosta ovat muun muassa Nalle Luppakorva (Miś Uszatek) sekä Muumien maailma (Opowiadania Muminków). 
Studion kuuluisimpia animaattoreita on Zbigniew Rybczyński, jonka vuoden 1980 elokuva "Tango" sai parhaan lyhytelokuvan oscarin. Myös 2006 julkaistu versio Sergei Prokofjevin Pekasta ja sudesta on voittanut parhaan lyhytelokuvan oscarin.
Christine Bøe Jensen

 
Christine Bøe Jensen (s. 3. kesäkuuta 1975) on norjalainen jalkapalloilija ja olympiavoittaja. Hän oli mukana kultaa voittaneessa Norjan joukkueessa Sydneyn olympialaisissa 2000. Joukkue voitti Yhdysvallat loppuottelussa luvuin 3–2.
Surrey Satellite Technology

Surrey Satellite Technology Ltd (SSTL) on englantilainen piensatelliittien valmistaja, jonka omistajaksi tuli vuonna 2008 EADS Astrium. SSTL toimii Guildfordissa Surreyn yliopiston kampuksella.
Historia.
SSTL perustettiin 11. kesäkuuta 1985 yliopistonalueen kampusyritykseksi. Yliopiston avaruustekniikan professori (sittemmin Sir) Martin Sweeting oli tuohon mennessä rakentanut jatko-opiskelijoidensa avulla muutamia mikrosatelliitteja, joiden arveltiin tuossa vaiheessa saavat suuren roolin maailman avaruustoiminnassa. Kun toiminta laajentui satelliittien projektivienniksi, muutettiin toiminta yhtiömuotoon. Yliopisto omisti yhtiöstä 80%.
Yhtiön laajentaessa toimintaansa korkeiden kiertoratojen satelliitteihin osallistumalla Euroopan komission ja ESAn Galileo-satelliittipaikannusohjelmaan. SSTL toteutti sen ensimmäisen GIOVE-satelliitin. Huhtikuussa 2008 yhtiö siirtyi EADS-konsernin osaksi, kun Astrium osti sen osakekannan pääosan yliopistolta. Elokuussa 2008 SSTL perusti toimiston Yhdysvaltoihin.
Yrityksellä on ollut 1990- ja 2000-luvuilla rooli Englannin hajautetun mallin avaruusjärjestön BNSC:n avustamisessa.
Lokakuussa 2011 yhtiö juhli sen (ja Surreyn yliopiston) 30 avaruuteen laukaistua piensatelliittia.
Yhtiö ja sen toteuttamat satelliitit.
Yhtiössä työskentelee noin 240 työntekijää. Sen liikevaihto on noin 35 miljoonaa euroa.
Sen satelliitit ovat
Yliopiston tutkimusyksikkönä SSTL toteutti seuraavat satelliitit
Tuojahaarake

Tuojahaarake eli dendriitti on hermosolun yksi haara. Se ottaa vastaan viestejä aistinsoluista tai muista hermosoluista ja välittää niitä eteenpäin sähköisinä impulsseina kohti solukeskusta. Tuojahaarakkeet ovat yleensä voimakkaasti haaroittuneita ja lyhyitä. Solukeskukseen liittyy tavallisesti useita dendriittejä. 
Toimintaperiaate.
Sähköisen viestin, impulssin, siirtyminen hermosolussa perustuu sähkövarauksen muuttumiseen hermosolun solukalvon sisä- ja ulkopinnan välillä. Impulssin tulee olla riittävän voimakas ylittääkseen kynnysarvon, jotta se voi jatkaa matkaansa hermosolussa. Ensimmäinen valikointi tapahtuu tuojahaarakkeen alkuosassa. Hermosolun stimuloinnin seurauksena solun sisäpuoli tulee positiiviseksi ulkopuoleen nähden eli kalvojännite on positiivinen. Jos depolarisaatio ylittää solulle ominaisen kynnysarvon, aktiopotentiaali syntyy ja impulssi lähtee etenemään tuojahaarakkeesta solukeskuksen kautta viejähaarakkeeseen.
Hristo Botevin stadion (Gabrovo)

Hristo Botevin stadion on monikäyttöinen stadion Gabrovossa Bulgariassa. Nykyään sitä käytetään enimmäkseen jalkapallossa FC Jantran kotikenttänä. Katsomon kapasiteetti on 18 000 ihmistä. 
Konsertit.
Stadionilla on järjestetty myös muutamia konsertteja:
Diastole

Diastole eli lepovaihe on toinen sydämen toimintavaiheista. Diastole on sydämen sykäysten välinen veltostumisvaihe, jonka aikana kammiot täyttyvät uudelleen verestä. Keuhkoista tulee hapekasta verta vasemman eteisen kautta vasempaan kammioon. Suuren verenkierron laskimoista virtaa verta oikean eteisen kautta oikeaan kammioon. Diastolen päätyttyä alkaa sen vastakohta systole, eli supistumisvaihe.
Diastolen aikaiset tapahtumat sydämessä.
Diastole alkaa, kun kammioiden supistusvaihe loppuu ja veltostumisvaihe alkaa. Kammio-valtimoläpät sulkeutuvat ja kammiopaine laskee alle eteisissä olevan paineen. Tämän seurauksena eteis-kammioläpät avautuvat ja eteisiin kertynyt veri pääsee siirtymään kammioihin. 
Diastolen toisen kolmanneksen aikana kammioiden ja eteisten paine-erot ovat tasoittuneet. Kammioihin tulee vain vähän verta suoraan laskimoista eteisten läpi. 
Kammiodiastolen kolmannessa vaiheessa eteiset supistuvat (eteissystole) ja täyttävät kammioita lisää. Noin 20–30 % täyttymisvaiheen aikaisesta verestä tulee kammioihin eteissupistusten aikana.
Iskăr-stadion

Iskăr-stadion () on monikäyttöinen stadion Samokovissa Bulgariassa. Nykyään sitä käytetään enimmäkseen jalkapallossa PFC Rilski Sportist Samokovin kotikenttänä. Stadionille mahtuu 7 000 ihmistä.
S/S Joh-Parviainen

S/S Joh-Parviainen on höyrylaiva, joka on rakennettu vuonna 1908 Borgå Mekaniska Verkstadin telakalla Porvoossa. Alus hinasi Päijänteellä tukkeja Parviaisen tehtaalle sekä veti proomuilla valmiita tuotteita Lahden ja Jyväskylän satamiin. Myöhemmin aluksen varustelua parannettiin ja se toimi hinauksen lisäksi omistajansa edustustehtävissä. S/S Joh-Parviainen toimi ammattiliikenteessä vuoteen 1965 asti jonka jälkeen alus siirtyi yksityisomistukseen.
Tekniset tiedot.
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Diasyyliglyseroli

Diasyyliglyseroli (DAG) on lipidi, jossa glyseroliin on esteröitynyt kaksi rasvahappoa. Diasyyliglyserolit toimivat muun muassa toisiolähettinä.
Diasyyliglyseroli toisiolähettinä.
G-proteiinikytkentäinen reseptori voi edistää fosfolipidin hajoamista: Gαq-alayksikkö stimuloi fosfolipaasi C-β (PLC-β)-entsyymin toimintaa. PLC-β hajottaa erästä solukalvon rakenteeseen kuuluvaa fosfolipidiä, jolloin saadaan diasyyliglyseroli-molekyylejä ja inositolitrisfosfaattia (IP3), joka on toinen toisiolähetti. 
Diasyyliglyseroli aktivoi solukalvon entsyymi proteiinikinaasi C:tä (PKC). Diasyyliglyseroli ja IP3 vahvistavat toistensa vaikutusta: IP3 saa aikaan kalsiumionien pitoisuuden kasvun solussa, ja kalsium edistää diasyyliglyserolin PKC:tä aktivoivaa vaikutusta. Aktivoitunut PKC taas fosforyloi IP3-reseptoreja, mikä edistää IP3:n kalsiumpitoisuutta nostavaa vaikutusta.
Holmesin piirikunta (Ohio)

Holmesin piirikunta on piirikunta Ohiossa, Yhdysvalloissa Sen hallintokeskus on Millerston. 
Piirikunnassa on maailman suurin, noin 40 000 jäsenen amissi-yhdyskunta, joka keskittyy Berlinin kaupungin ympäristöön.
Maantiede.
Holmesin naapuripiirikuntia ovat Wayne pohjoisessa, Stark koillisessa, Tuscarawas idässä, Coshocton etelässä, Knox lounaassa ja Ashland luoteessa.
Väestö.
Piirikunnassa oli vuoden 2010 väestönlaskennassa 42 366 ihmistä. Etniset ryhmät jakautuvat valkoisiin, joita on 98,8%, mustiin (0,4%), alkuperäisamerikkalaisiin (0,1%) ja aasialaisiin (0,1%).
Kotitalouden mediaanitulo on 44 746 dollaria ja köyhyysrajan alapuolella oli 14,7% väestöstä vuosina 2007–2011.
Dynorfiinit

Dynorfiinit ovat luokka hermoston välittäjäaineina toimivia endogeenisia opioidipeptidejä. Ne muodostuvat esiasteena toimivasta prodynorfiini-proteiinista, josta ensymaattisesti pilkotaan erilaisia aktiivisia peptidejä: dynorfiini A, dynorfiini B ja α/β-neoendorfiini. Dynorfiineja on eri puolilla keskushermostoa, mutta korkeimpina pitoisuuksina niitä löytyy hypotalamuksesta, ydinjatkeesta, aivosillasta, keskiaivoista ja selkäytimestä.
Dynorfiinit vaikuttavat elimistössä κ-opioidireseptorin välityksellä. Dynorfiinit toimivat muun muassa kipujärjestelmän säätelijöinä ja ruokahalun ylläpitäjinä. Niillä on katsottu olevan myös yhteys lääke- ja huumeriippuvuuteen.
Ivailo-stadion

Ivailo-stadion () on monikäyttöinen stadion Veliko Tărnovossa Bulgariassa. Stadion avattiin vuonna 1958. Nykyään sitä käytetään enimmäkseen jalkapallossa SFC Etar Veliko Tărnovon kotikenttänä. Stadionille mahtuu 18 000 ihmistä.
S/S Juno (1907)

S/S Juno on höyrylaiva, joka on rakennettu vuonna 1907 Borgå Mekaniska Verkstadin telakalla Porvoossa. Alus rakennettiin alun perin toimimaan meriolosuhteissa, josta on osoituksena muun muassa höyrykattilan pintalauhduttaja. Rannikkoliikenteestä S/S Juno siirtyi 1920-luvulla Porin tulitikkutehtaan palvelukseen Jyväskylään jossa se hinasi haapapuukuormia tehtaan tarpeisiin. 1930-luvun loppupuolella S/S Juno siirtyi Nurmisen Saha Oy:n omistukseen jonka palveluksessa alus hinasi tukkilauttoja Korpilahden sahalle ja proomuja Jyväskylän ja Lahden sekä Korpilahden välillä. S/S Juno toimi ammattiliikenteessä 1960-luvun puoliväliin asti, jonka jälkeen se siirtyi yksityisomistukseen. 
Tekniset tiedot.
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Vievä hermosyy

 
Vievä hermosyy tai efferentti hermosyy (lat. "neurofibrae efferentes)" on hermosyy, joka vie viestejä hermokeskuksista kohde-elimiin. Vievän hermosyyn vastakohta on afferentti eli tuova hermosyy. Esimerkiksi keskushermoston käskyt luurankolihaksiin kuljettavat motoriset hermosyyt ovat vieviä hermosyitä.
Never Gonna Give You Up

Never Gonna Give You Up on alun perin Rick Astleyn esittämä dance-pop-kappale vuodelta 1987. Kappale julkaistiin singlenä Astleyn debyyttialbumilla "Whenever You Need Somebody", jonka kirjoitti ja tuotti Stock Aitken Waterman. Kappale oli maailmanlaajuisesti ykköshitti, varsinkin laulajan kotimaassa Britanniassa vuonna 1987, jolloin se pysyi listaykkösenä viisi viikkoa ja oli sen vuoden myydyin single.
Kappale nousi julkisuuteen uudelleen vuonna 2007, kun sitä käytettiin suositussa Rickrolling Internet-meemissä.
Kappaleella ylitti videopalvelu Youtubessa miljardi katselukertaa heinäkuussa 2021.
Lokomotiv Stadium

Lokomotiv Stadium voi viitata seuraaviin stadioneihin:
Bulgariassa:
Georgiassa:
Venäjällä:
Ukrainassa:
Endoteeli

Endoteeli on yksikerroksinen epiteeli. Se verhoaa sydämessä, veri- ja imusuonissa niiden sisäpintaa. Endoteeli koostuu endoteelisoluista (). Tämä solutyyppi voi erittää kasvusäätelijöitä ja verisuonistoon vaikuttavia aineita. Endoteelisolut ovat ohuita ja litteitä ja pystyvät reagoimaan ympäristönsä muutoksiin muun muassa nestevirtauksen muutoksiin ja tulehdustekijöihin.
Lokomotiv-stadion (Mezdra)

Lokomotiv-stadion () on monikäyttöinen stadion Mezdrassa Bulgariassa. Nykyään sitä käytetään enimmäkseen jalkapallossa PFC Lokomotiv Mezdran kotikenttänä. Stadionille mahtuu 5 000 ihmistä.
S/S Kaima

S/S Kaima on teräsrunkoinen höyrylaiva, joka on rakennettu vuonna 1898 Paul Wahl &amp; Co:n telakalla Varkaudessa. 
Alus rakennettiin matkustaja-alukseksi Jyväskylä-Päijänteen laiva Oy:lle liikennöimään Jyväskylän ja Korospohjan välille. Myöhemmin laiva toimi myös postilaivana ja liikennöi matkustajaliikenteessä eri puolilla Päijännettä. Ammattiliikenteessä S/S Kaima toimi 1950-luvun loppupuolelle asti, minkä jälkeen alus siirtyi eläkkeelle pois ammattiliikenteestä. Kaimasta tuli Suomen ensimmäinen ns. huvihöyry vuonna 1968, jolloin Suomen Höyrypursiseuran perustaja evp. majuri Olavi Ruutu osti aluksen omaan käyttöönsä ja tukeutui Päijänteellä Kaimanhaminaan, Pulkkilanharjun kupeeseen. Nykyisin aluksen omistavat nuoret sisarukset Veera ja Ville Hakonen. Kaima siirrettiin kumipyörillä Päijänteeltä Saimaalle 23.5.2013 ja Kaiman kotisatama on Anttola. 
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Estradioli

Estradioli (E2) kuuluu estrogeenihormonien ryhmään. Sitä syntyy munarakkulassa, aivokuorella ja rasvakudoksessa. 
Estradioli ohjaa elimistön kehittymistä naisen suuntaan ja aiheuttaa naisen sukupuoliominaisuudet. Estradioli on tärkein naishormoni, mutta sitä on pieniä määriä myös miesten elimistössä. 
Estradioli vaikuttaa mielialaan, kilpirauhasen toimintaan, rasvan ja nesteen kertymiseen, luuston ja ihon terveyteen sekä hiusten kuntoon. 
Estradioli nopeuttaa hermoimpulssien kulkua aivoissa sekä parantaa aivojen verenkiertoa ja muistia. Lisäksi se lisää aivojen serotoniini-, dopamiini- ja norepinefriinipitoisuuksia, mikä sekin saa aivot toimimaan tehokkaammin. 
Verenkierrossa olevan estradiolin määrässä on suurta yksilöllistä vaihtelua. Estradiolin kemiallinen kaava on C18H24O2, moolimassa 272,39 g/mol, sulamispiste 173 °C ja CAS-numero 50-28-2.
Lokomotiv-stadion (Plovdiv)

Lokomotiv-stadion () on monikäyttöinen stadion Plovdivissa Bulgariassa. Nykyään sitä käytetään enimmäkseen jalkapallossa PFC Lokomotiv Plovdivin kotikenttänä. Stadionille mahtuu 18 800 ihmistä.
Lokomotiv-stadion (Ruse)

Lokomotiv-stadion () on monikäyttöinen stadion Rusessa Bulgariassa. Stadionia käytettiin jalkapallossa Lokomotiv Rusen kotikenttänä, kunnes seura ajautui konkursiin vuonna 2002. Stadionille mahtuu 10 000 ihmistä.
Eteis-kammiosolmuke

Eteis-kammiosolmuke () eli AV-solmuke on sydämessä oleva johtoratajärjestelmän osa. Eteis-kammiosolmuke sijaitsee oikean eteisen alaseinämässä. Sen tehtävä on siirtää sydänlihaksen supistumista tahdistavaa sähköistä impulssia eteisestä kammioihin. 
Impulssi etenee AV-solmukkeesta kammioihin "eteis-kammiokimppua" pitkin. Impulssin kulku viivästyy eteis-kammiosolmukkeessa sen verran, että eteiset ehtivät tyhjentyä ennen kammiosupistusten käynnistymistä. 
Kliininen merkitys.
Mikäli sinussolmuke ei jostain syystä tahdista sydäntä, eteis-kammiosolmuke voi toimia tilapäisesti sen tilalla. Mikäli eteis-kammiosolmukkeesta lähtöisin olevan rytmin lyöntitiheys on
Simpukka (kuuloelin)

Simpukka eli koklea on sisäkorvassa sijaitseva kotilon kuoren muotoinen kuuloelin. Se on ulkomuodoltaan kärkeään kohti kapeneva kolme kierrosta pitkä kierteinen käytävä, jonka sisällä on nestettä. Simpukan sisällä ovat simpukkatiehyt, kierteiselin, eteiskäytävä ja kuulokäytävä. Simpukkatiehyessä eli keskikäytävässä sijaitsee kuulosolut sisältävä Cortin elin.
Anatomia.
Rakenne.
Simpukka on kierteinen kotilon kuoren muotoinen ontto käytävä, jonka rakenteisiin kuuluvat:
Lokomotiv-stadion (Sofia)

Lokomotiv-stadion () on monikäyttöinen stadion Sofiassa Bulgariassa. Stadion avattiin vuonna 1985. Nykyään sitä käytetään enimmäkseen jalkapallossa PFC Lokomotiv Sofian kotikenttänä. Stadionille mahtuu 22 000 ihmistä.
Windfall-voitto

Windfall-voitto tai -tuotto (windfall = ) tarkoittaa odottamatonta rahantuloa ilman voiton saajan merkittäviä toimenpiteitä.
Termi on lainattu englannin kielestä. Se viittasi alun perin tuulen puista pudottamiin hedelmiin, jotka olivat helppoja poimia. Toinen merkitys on siinä, että kruunu kielsi kaatamasta metsistä puita, jotka oli varattu laivanrakennukseen. Kuitenkin myrskyn kaatamat puut sai ottaa omaan käyttöön.
Käsite yleistyi suomen kielessä 2000-luvun ensi vuosikymmenen jälkipuoliskon voimakkaan energian hinnannousun myötä ja sen tuottamien tulojen vuoksi. Windfall-verosta on käyty keskustelua myös Ukrainan sodan aiheuttaman energian hinnan nousun seurauksena Euroopassa.
Windfall-vero energian tuotannossa.
Eurooppa otti vuonna 2005 käyttöön päästökauppajärjestelmän, joka nostaa sähkön hintaa riippumatta miten sähkö on tuotettu tai siitä aiheuttaako se ilmastopäästöjä tai muita päästöjä. Kun ydinsähkön ja vesisähkön kannattavuus kasvoi, tekivät voimayhtiöt reilusti aikaisempaa parempaa tulosta. Windfall-verolla on tarkoitus tuoda osa energiayhtiöiden "ansiottomasti syntyneistä" voitoista valtiolle.
Suomessa.
Vanhasen hallituksen aikana windfall-veroa valmisteltiin kauppa- ja teollisuusministeriössä, mutta asia jäi sikseen. Vero ei ollut hallitusohjelmassa 2008.
Windfall-voitot energiayhtiöille jakaa jyrkästi mielipiteet. Suuria sähkönkäyttäjiä edustavan Elfin mukaan päästökauppa kokonaisuudessaan aiheuttaa 1,8 miljardin euron tulonsiirron vuodessa asiakkailta sähköyhtiölle. Päästökauppavuosina 2008-2012 tulonsiirto olisi yhteensä 9 miljardia euroa. Osa tästä summasta on niin sanottuja windfall-voittoja.
Sdp ehdotti helmikuussa 2008 uutta windfall-veroa, jolla verotettaisiin ennen vuotta 1998 rakennettujen ydin- ja vesivoimaloiden omistajayhtiöiltä päästökaupan tuomia voittoja. Sdp:n malli toisi valtiolle 300 miljoonaa euroa vuodessa. Tarja Filatovin (sd) mukaan "tuulentuomia tuloja" eli ansiotonta arvonnousua on syytä leikata ja siirtää yhteiskunnan käyttöön. Pia Viitanen (sd) esitti, että voittoja käytettäisiin uusiutuvien energiamuotojen kehittämiseen ja joukkoliikenteeseen. Vihreiden Erkki Pulliainen tuki aloitetta.
Suomen hallitus päätti kesäkuussa 2014, ettei ennen vuotta 2004 rakennettuun vesi-, ydin- ja tuulivoimaan kohdistuvaa voimalaitosveroa (windfall-veroa) oteta käyttöön.
Helmikuussa 2023 Marinin hallitus antoi esityksen kertaluonteisesta windfall-verosta, jonka ulkopuolelle rajattaisiin pienet sähköntuottajat. Sillä leikattaisiin yritysten voittoja tilanteessa jolloin sähköala tekee merkittäviä voittoja mutta kotitalouksien taloudellinen tilanne heikkenee. Valtiovarainvaliokunta puoltaa veroa.
Francesco Verri

Francesco Verri (11. kesäkuuta 1885 – 6. kesäkuuta 1945) oli italialainen ratapyöräilijä. Hän voitti Ateenan välikisoissa 1906 kolme kultamitalia; 5000 metriltä, aika-ajosta sekä sprintistä.
Verri voitti vuonna 1906 Geneven ratapyöräilyn MM-kisoissa amatöörien maailmanmestaruuden eräajossa.
S/S Kajaani I

S/S Kajaani I on vuonna 1911 valmistunut ja käyttöönotettu höyrylaiva, jonka Oulujärven laivaosakeyhtiö rakensi alun perin matkustajalaivaksi. Salo II -nimisenä se kuljetti Ouluun meneviä matkustajia aina 1930-luvulle, jolloin siitä tuli Kajaanin puutavaraosakeyhtiön varppaajahinaaja.
Matkustaja-aluksena nimellä Salo II.
1909 perustettu Oulujärven laivaosakeyhtiö kuljetti matkustajia Oulujärveä pitkin Kajaanista Vaalaan ensin Salo -nimisellä aluksella. Sen käytyä pieneksi yhtiö rakensi omalla väliaikaisella telakallaan Kajaanissa suuremman aluksen, josta tuli yhtiön lippulaiva. Nimeksi tuli Salo II. Alun perin yksikantiseksi rakennettu alus kulki Kajaanin ja Vaalan väliä vuosina 1911-1930. Laivan suurin sallitu matkustajamäärä oli 147 matkustajaa. Sen kapteenina toimi pitkään Vilho Ilmari Pirinen. Kajaanin ja Oulun välille valmistunut rautatie muutti laivaliikennöinnin Oulujärvellä kannattamattomaksi.
Yhtiön varppaajahinaajana nimellä Kajaani I.
Vuonna 1932 Kajaanin puutavara Osakeyhtiö (myöh. Kajaani Oy) osti aluksen ja muutti sen varppaajaksi puutavaran hinauksiin Oulujärvelle. Aluksen nimi vaihtui Kajaani I:ksi. Varpattaessa alus ajoi noin 2,5 kilometrin päähän tukkilautasta ja ankkuroitui tiukasti pohjaan. Kulkiessaan se oli laskenut vahvan teräsköyden järvelle. Jottei köysi olisi uponnut syvyyksiin, siinä oli määrävälein tynnyreitä kannattamassa. Ankkurissa olleessaan alus ryhtyi kelaamaan teräsvaijeria ja veti samalla tukkilauttaa lähemmäksi. Kun vaijeri oli vinssattu loppuun ja lautta oli laivan kyljessä, operaatio uusittiin. Näin järeä tukkilautta vähä vähältä saatiin varpattua Kajaaninjokivarteen, josta pienemmät hinaajat kuljettivat puut tehtaalle. Tässä työssä Kajaani I toimi vuoteen 1959, jolloin se poistettiin käytöstä epätaloudellisena ja vanhanaikaisena. Kajaani Oy:n palveluksessa laivan kapteenina toimi ainakin Hannes Kemppainen. Konemestariksi kouluttautui Ilmari Hurskainen. Varppaaminen oli sen verran hidasta, että suotuisalla säällä Hurskainen saattoi
käydä soutamalla kotonaan Hannusrannalla varppauksen edetessä pitkin Paltaselkää.
Sunnuntaisin Kajaani I kuljetti sisaraluksensa S/S Kajaani VI:n tavoin retkeilijöitä Kajaanista Ärjän saareen. Metsäteknikko Jaakko Ebeling osti ja kunnosti 1962 romutusuhan alle joutuneen aluksen. Kajaani I on edelleen käyttökuntoinen. Nykyisin laiva on Oulujärvellä höyrylaivaliikennettä harjoittavan uuden Oulujärven Laiva-Osakeyhtiön omistuksessa.
Tekniset tiedot.
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Waynen piirikunta (Ohio)

Waynen piirikunta on piirikunta Ohiossa, Yhdysvalloissa, jonka hallintokeskus on Wooster.
Maantiede.
Waynen naapuripiirikuntia ovat Medina pohjoisessa, Summit koillisessa, Stark idässä, Holmes etelässä ja Ashland lännessä.
Väestö.
Piirikunnassa oli vuoden 2010 väestönlaskennassa 114 520 ihmistä. Etniset ryhmät jakautuivat valkoisiin (95,7%), mustiin (1,5%), alkuperäisamerikkalaisiin (0,2%) ja aasialaisiin (0,8%).
Piirikunnan asukkaiden ikäjakauma oli vuonna 2000 seuraava: Alle 5-vuotiaita oli 7,1%, 18,6% 5–17-vuotiaita, 9,7% 18–24-vuotiaita, 24,6% 25–44-vuotiaita, 26,3% 45–64-vuotiaita ja yli 65-vuotiaita 13,6%. Köyhyysrajan alapuolella oli vuonna 2009 11,2% asukkaista.
Mikheil Meskhin stadion

Mikheil Meskhin stadion (myös Lokomotivi-stadion, ), on Tbilisissä sijaitseva jalkapallostadion. Nykyään sitä käytetään enimmäkseen FC Lokomotivi Tbilisin kotikenttänä. Stadionille mahtuu 24 680 ihmistä, ja se on Georgian toiseksi suurin Boris Paitšadzen stadionin jälkeen. Stadion on nimetty jalkapalloilija Mikheil Meskhin mukaan.
Gol (Norja)

Gol on kunta Buskerudin läänissä Norjassa. Golin kunta perustettiin 1. tammikuuta 1838. Hemsedalin kunta erotettiin siitä vuonna 1897. Vuoden 2023 alussa kunnassa oli 4 767 asukasta.
Golin hallinnollinen keskus on Gol.
Sinussolmuke

Sinussolmuke () tai eteissolmuke on sydämen toiminnan kannalta elintärkeä tahdistinsolmuke ja sydämen impulssinjohtojärjestelmän osa. Se on noin senttimetrin pituinen erikoistuneen sydänlihaskudoksen kaistale, joka sijaitsee oikean eteisen yläosassa takaseinämässä lähellä yläonttolaskimon laskukohtaa. 
Toiminta.
Sinussolmuke aloittaa uuden toimintakierron ennen sydämen muita osia. Edellisen supistumisen jälkeen sinussolmukkeessa alkaa aktiopotentiaali, joka leviää ensin kolmeen eteisjohtorataan. Sieltä impulssi leviää eteislihassyihin aiheuttaen eteisten supistumisen. Samalla impulssi on saavuttanut myös oikean eteisen alaosassa olevan eteis-kammiosolmukkeen, jossa impulssin kulku viivästyy sen verran (0,1 s), että eteiset ehtivät supistua ja tyhjentyä ennen kammiosupistusta. Eteis-kammiosolmukkeesta aktiopotentiaali leviää eteis-kammiokimpun ja kammioiden johtoratojen kautta kammioihin. Kammiot supistuvat ja sen jälkeen kierto alkaa alusta.
Mikäli aivot eivät jostain syystä lähetä viestejä sinussolmukkeelle, se luo impulsseja noin 120 lyönnin minuuttitahtia. Sinussolmuke muodostuu erikoistuneesta, väsymättömästä sydänlihaksesta.
Hemsedal

Hemsedal on kunta Buskerudin läänissä Norjassa. Hemsedalin kunta perustettiin, kun se erotettiin Golin kunnasta vuonna 1897. Vuoden 2023 alussa kunnassa oli 2 645 asukasta. Kunnan hallinnollinen keskus on Hemsedal, joka tunnetaan myös nimellä Trøym.
Hemsedalissa on Norjan toiseksi suurin hiihtokeskus.
Hol

Hol on kunta Buskerudin läänissä Norjassa. Holin kunta perustettiin, kun se erotettiin Ålin kunnasta vuonna 1877. Dagalin alue siirrettiin Uvdalin kunnasta Holiin vuonna 1944. Vuoden 2023 alussa kunnassa oli 4 506 asukasta.
Kunnan hallinnollinen keskus on Hol.
S/S Kalle Tihveräinen

S/S Kalle Tihveräinen on teräsrunkoinen höyrylaiva, joka kuuluu Museoviraston perinnelaivarekisteriin ja Suomen Höyrypursiseuran alusrekisteriin.
Valmistus.
Kuopiolainen H. Saastamoinen &amp; Pojat osakeyhtiö valmistutti aluksen vuonna 1916 H.Saastamoinen osakeyhtiön omistamalla Haapaniemen telakalla Kuopiossa. Valmistuessaan alus sai nimen "Savo" ja se oli tyypiltään teräsrunkoinen höyrylotja.
Palvelus.
Alus kuljetti suurimmaksi osaksi kappaletavaralasteja kuten jauhoja Saastamoisen tukkuliikkeen tarpeisiin. Se myytiin 1950-luvun puolivälissä Emil Kauhaselle, joka ajoi aluksen sementtilastissa upoksiin vuonna 1956. Enso-Gutzeit nosti aluksen ja se jäi maksamattomien pelastuspalkkioiden takia yhtiön omistukseen. Enso-Gutzeit muunsi aluksen niputtajaksi, missä tehtävässä se oli vuoteen 1967 nimellä "Puristaja IV". Ammattiliikenteen päätyttyä "Kalle Tihveräinen" siirtyi yksityisomistukseen.
It’s About Time

It's About Time on Jonas Brothersin ensimmäinen levyjulkaisu. Se julkaistiin 8. elokuuta 2006, ja levy sijoittui Billboard 200 -listalla sijalle 91. Levyä myytiin yli 50 000 kappaletta Yhdysvalloissa. 
Veljekset päättivät vaihtaa levy-yhtiötä Columbia Recordsista Hollywood Recordsiin, ja Columbia Records kertoi, etteivät he myy enää yhtään kopiota It's About Time -levystä. Siitä asti, kun yhtyeestä tuli kuuntelijoiden/katsojien suosikkibändi, he allekirjoittivat sopimuksen Hollywood Recordsin kanssa 2007 vuoden alussa. Levy-yhtiön vaihtuessa he julkaisivat toisen levynsä (ja ensimmäinen julkaisu yhtiössä) "Jonas Brothers" myi yli 1,5 milj. kopiota. 
Kappaleet.
Alkuperäinen versio.
Ensimmäinen versio It's about time levystä julkaistiin vain joissain kaupoissa 2. toukokuuta 2006 INO Recordsilla. Molemmissa versioissa on paljon samoja kappaleita mutta joitain erilaisiakin.
Tammerkoski (kaupunginosa)

Tammerkoski, joka tunnettiin aiemmin nimellä Keskikaupunki on Tampereen kaupunginosa, jonka järjestysnumero on II. Se rajoittuu ydinkeskustan alueelle siten, että sen rajana etelässä on Hämeenkatu, pohjoisessa Satakunnankatu, idässä Tammerkoski ja lännessä Hämeenpuisto.
Kaupunginosan historiaa.
Tampereen vanhimpia, jo vuosina 1807 ja 1822 käyttöön otettuja, vaikkakin vasta vuonna 1868 hyväksytyn asemakaavan myötä virallisiksi tulleita kadunnimiä ovat Tammerkosken kaupunginosassa sijaitsevat Hämeenkatu, Kauppakatu, Kirkkokatu, Kuninkaankatu ja Puutarhakatu. Kauppakatu oli Tampereen alkuperäinen pääkatu, koska sen varrelle keskittyivät kaupungin kauppapuodit. Hämeenkadusta tuli Tampereen uusi pääkatu 1900-luvun taitteessa, mihin vaikutti varsinkin Kyttälän liittäminen Tampereeseen ja uusi asemakaava, jossa Hämeenkatu jatkui 30 metriä leveänä Tammerkosken yli suoraan rautatieasemalle. Entinen Itäinenkatu nimettiin vuonna 1936 toteutetussa kadunnimiuudistuksessa Aleksis Kiven kaduksi ja Läntinenkatu Näsilinnankaduksi. Nimi Itäinenkatu otettiin uudelleen käyttöön vuonna 1995 entisellä Finlaysonin tehdasalueella Satakunnankadun pohjoispuolella, jossa se muodostaa Aleksis Kiven kadun jatkeen; vanha nimi on näin palannut juurilleen. Itäisen- ja Läntisenkadun nimenmuutos herätti vastustusta, koska ne tarkoittivat alkuperäisen asemakaava-alueen itäistä ja läntistä rajaa. Aleksis Kiven kadun nimeä perusteltiin sillä, että Aleksis Kivi oli ”Hämeen suuri poika”. Näsilinnankadun nimi taas viittaa lähellä kadun pohjoispäätä sijaitsevaan Näsilinnaan. Satakunnankadun nimi oli vuoteen 1907 saakka Uusikatu. Kuninkaankatu on nimetty kaupungin perustajan, Ruotsin kuninkaan Kustaa III:n mukaan. 
Kauppakatu ulottui 1930-luvulle saakka Hämeenpuiston yli ja Aleksanterin kirkon ohi Pyynikintorin kulmaan saakka, kunnes se vuonna 1936 lyhennettiin ulottuvaksi vain Keskustorilta Hämeenpuistoon ja kadun länsipää yhdistettiin Pyynikintorilta Rajaportille (vanhalle Tampereen ja Pohjois-Pirkkalan rajalle) ulottuvaan, vuonna 1908 nimettyyn Pirkkalan valtatiehen (vuodesta 1956 Pirkankatu). Vuoden 1936 kadunnimiuudistuksen yhteydessä osa kaupunkilaisista olisi halunnut muuttaa Puutarhakadun nimen Minna Canthin kaduksi, koska Minna Canth oli syntynyt kadun varrella sijainneessa talossa, mutta kaupunginvaltuusto ei hyväksynyt ehdotusta, sillä Puutarhakatu kuuluu kaupungin alkuperäisiin kadunnimiin. Minna Canthin katu sijaitsee Pyynikinrinteen kaupunginosassa noin kilometrin päässä kirjailijan syntymäkodin paikalta.
S/S Metsä

S/S Metsä on höyrylaiva, joka on rakennettu vuonna 1877 Hollannissa. Iisveden Metsä Oy osti laivan vuonna 1925 Ruotsista ja alus hinasi tukkilauttoja yhtiön sahalla Iisvedellä. Alus oli ammattiliikenteessä vuoteen 1971 asti jonka jälkeen se myytiin yksityisomistukseen. 
Tekniset tiedot.
Alus kuuluu Museoviraston perinnelaivarekisteriin ja on Suomen Höyrypursiseuran alusrekisterissä.
Kongsberg

Kongsberg (alkuaan Konningsberg) on kunta ja kaupunki Buskerudin läänissä Norjassa. Vuoden 2023 alussa kunnassa oli 28 793 asukasta.
Kongsbergin kunnassa on kaksi taajamaa: Hvittingfoss ja hallintokeskus Kongsberg. Naapurikunnat ovat pohjoisessa Flesberg, idässä Øvre Eiker, kaakossa Holmestrand, etelässä Larvik ja Siljan sekä lännessä Skien, Midt-Telemark ja Notodden.
Tanskan ja Norjan kuningas Kristian IV perusti Kongsbergin vuonna 1624 sen jälkeen, kun alueelta oli löydetty hopeaa. Kaupunki sai täydet kauppalaoikeudet vuonna 1802. Kongsbergin kunta perustettiin 1838. Ytre Sandsvær ja Øvre Sandsvær sekä osia Flesbergin ja Gransheradin kunnista yhdistettiin Kongsbergiin 1964.
Kongsbergin historiallinen identiteetti on vahva, ja kaupunki on ollut merkittävä kaivos- ja teollisuuskaupunki. 1700-luvulla kaupunki oli Norjan toiseksi suurin Bergenin jälkeen. Kongsbergin kuuluisaa jazzfestivaalia on vietetty 1960-luvulta lähtien.
Kongsbergissa kahdeksan ihmisen kimppuun hyökättiin jousen ja teräaseen kanssa kaupassa, kotonaan ja ulkona 13. lokakuuta 2021, heistä viisi kuoli ja kolme haavoittui.
Media.
Paikallislehti "Laagendalsposten" ilmestyy neljästi viikossa.
Jonas Brothers (albumi)

Jonas Brothers levy on toinen albumijulkaisu Jonas Brothersilta ja ensimmäinen levy Hollywood Records -levy-yhtiössä. Albumi julkaistiin 7. elokuuta 2007. "Hold on" on ensimmäinen singlejulkaisu levyltä. Myöhemmin julkaistiin "S.O.S" toisena singlenä ja "When You Look Me in the Eyes" julkaistiin viimeisenä singlenä. Levy sisältää CDVU+-teknologiaa.
Listasijoituksia.
Suomessa albumi nousi Virallisen listan sijalle 32. Levy sijoittui sijalle viisi Billboard 200 -listalla, ja sitä myytiin 69 000 kappaletta ensimmäisellä viikolla. Toisella viikolla levy putosi sijalle 8 ja myi 41 000 kappaletta. Levy putosi vielä sijalle 11 kolmannella viikolla. Levy pysyi Billboard Top 20 -listalla viisi viikkoa julkaisun jälkeen. 12. joulukuuta 2007 albumi oli sijalla 15, ennen kuin putosi sijalle 20 seuraavalla viikolla. 1. tammikuuta 2008 levy putosi sijalle 22.
Albumi pääsi sijalle 16 Mexican Top 100 albums chart -listalla ennen kuin nousi sijalle 9 kolmantena viikkona, myyden kultaa yli 50 000 kopiolla.
S/S Oberon III

S/S Oberon III on höyrylaiva, joka on rakennettu hinaajana vuonna 1919 A.Ahlström Osakeyhtiön telakalla Varkaudessa. Aluksen suunnitteli Johan Valpas Pulliainen ja tehokkaan höyrykoneensa ansiosta hinaaja oli nopeampi kuin valtaosa Saimaan matkustaja-aluksista. Se työskenteli pääsääntöisesti puutavaran linjahinauksessa Joensuun ja Varkauden välillä. Ammattiliikenteessä alus oli vuoteen 1970 asti, jolloin se myytiin yksityisomistukseen. 
Tekniset tiedot.
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Kees Broekman

Cornelis ”Kees” Broekman (2. heinäkuuta 1927 De Lier – 8. marraskuuta 1992 Berliini, Saksa) oli alankomaalainen pikaluistelija.
Broekman luisteli olympialaisissa hopealle kaksi kertaa: hän sijoittui Oslossa 1952 toiseksi sekä 5 000:lla että 10 000 metrillä. Pistesijoille hän ylti lisäksi 1 500 metrillä Oslossa 1952 (viides), 5 000 metrillä Sankt Moritzissa 1948 (kuudes) ja Cortina d’Ampezzossa 1956 (neljäs) sekä 10 000 metrillä Sankt Moritzissa 1948 (viides) ja Cortina d'Ampezzossa 1956 (viides). Broekman kilpaili myös neljänsissä olympiakisoissa, Squaw Valleyssa 1960.
Yleisluistelun maailmanmestaruuskilpailuista Broekman saavutti hopeaa Oslossa 1949. EM-kilpailuista hän saavutti kultaa Hamarista 1953 ja hopeaa Östersundista 1952.
Lokomotiv Stadium (Tšita)

Lokomotiv Stadium on monikäyttöinen stadion Tšitassa Venäjällä. Nykyään sitä käytetään enimmäkseen jalkapallossa FC Tšitan kotikenttänä. Stadionille mahtuu 12 500 ihmistä.
Bertrandin postulaatti

Bertrandin postulaatti, Tšebyšovin lause ja Bertrandin-Tšebyšovin teoreema tarkoittaa matematiikassa lausetta, joka liittyy alkulukuteoriaan. Sen mukaan jos "n" on mielivaltainen positiivinen kokonaisluku, on joukossa formula_1 aina vähintään yksi alkuluku. Väitteen esitti Joseph Bertrand vuonna 1845 ja vuonna 1850 sen todisti Pafnuti Tšebyšov.
Bertrand osoitti väitteen todeksi lukuun formula_2 asti. Tšebyšov todisti väitteen vuonna 1850. Ramanujan löysi kuitenkin lauseelle yksinkertaisemman todistuksen samoin kuin Paul Erdős vuonna 1932.
Ted Pedersen

Ted A. Pedersen (31. elokuuta 1938 Seattle – 24. kesäkuuta 2010 Seattle) oli yhdysvaltalainen televisiokäsikirjoittaja. Hän käsikirjoitti uransa aikana 1970-luvun lopulta lähtien useita supersankari- ja sci-fi-teemaisia sarjoja, kuten "The Bionic Woman", "Action Force", "Turtles – mutanttikilpikonnat", "James Bond Junior", "Batman", "Hämähäkkimies" ja "Rautamies".
Medinan piirikunta (Ohio)

Medinan piirikunta () on piirikunta Ohiossa, Yhdysvalloissa. Piirikunnan hallintokeskus on Medina. Sen naapuripiirikuntia ovat Cuyahoga koillisessa, Summit idässä, Wayne etelässä, Ashland lounaassa ja Lorain luoteessa.
Väestö.
Piirikunnassa oli vuoden 2010 väestönlaskennassa 172 332 ihmistä. Etniset ryhmät jakautuvat valkoisiin (96,1 %), mustiin (1,2 %), alkuperäisamerikkalaisiin (0,1 %) ja aasialaisiin (1,0 %). Köyhyysrajan alapuolella elää 6,6 % asukkaista.